Atzinumi 25-TA-2906
Izdrukāts 22.01.2026. 22.08
Atzinumi 25-TA-2906
Izdrukāts 22.01.2026. 22.08
25-TA-2906: Likumprojekts (Jauns)
Eiropas Ekonomikas zonas finanšu instrumenta un Norvēģijas finanšu instrumenta 2021.—2028. gada perioda vadības likums
TA saskaņojamie dokumenti
Likumprojekts 2.0
Anotācija (ex-ante) 2.0
MK sēdes protokollēmuma projekts 2.0
Atzinuma sniedzējs
Latvijas Sieviešu nevalstisko organizāciju sadarbības tīkls

	1.
	Likumprojekts
(3) Paziņojumu par atklātas projektu iesniegumu atlases izsludināšanu un norādi uz vietni, kurā publicēts projektu iesniegumu atlases nolikums, kā arī paziņojumu par projektu iesniegumu atlases pagarināšanu, pārtraukšanu vai izbeigšanu programmas apsaimniekotājs iesniedz publicēšanai oficiālajā izdevumā "Latvijas Vēstnesis".
	Iebildums
Likumprojekta 14. panta trešajā daļā paredzēta paziņojuma publicēšana tikai oficiālajā izdevumā “Latvijas Vēstnesis”, kas nodrošina juridisko minimumu, taču pati par sevi negarantē informācijas pietiekamu sasniedzamību visām potenciālajām mērķa grupām. Atklātas projektu iesniegumu atlases mērķis ir nodrošināt iespējami plašu kvalitatīvu projektu iesniedzēju loku un efektīvu publiskā finansējuma izlietojumu. Informācijas sasniedzamības ierobežojumi objektīvi sašaurina konkurenci un var radīt nevienlīdzīgu piekļuvi finansējumam. Tādēļ nepieciešams — lai faktiski nodrošinātu atklātas atlases informācijas sasniedzamību un vienlīdzīgu piekļuvi —  likuma līmenī nostiprināt pienākumu paziņojumu par atklātas atlases izsludināšanu (kā arī pagarināšanu, pārtraukšanu vai izbeigšanu) papildus nodrošināt kā vispārpieejamu informāciju Finanšu ministrijas (vadošās iestādes) un programmas apsaimniekotāja oficiālajās tīmekļvietnēs. 
Papildus norādām, ka ministrijas skaidrojums viedokļu apkopojumā par oficiālās publikācijas saistošo raksturu un principu, ka neviens nevar aizbildināties ar publicēto paziņojumu nezināšanu, attiecas uz paziņošanas juridisko minimumu, nevis uz atklātas atlases mērķi – nodrošināt iespējami plašu un vienlīdzīgu informācijas sasniedzamību visām potenciālajām mērķa grupām. Fakts, ka paziņojums ir juridiski saistošs, pats par sevi nenodrošina vienlīdzīgu piekļuvi informācijai, nekompensē atšķirīgu informācijas kanālu lietojumu un objektīvi var sašaurināt konkurenci, ja informācija netiek publicēta arī vietnēs, kuras potenciālie projektu iesniedzēji izmanto kā primāro informācijas avotu (vadošās iestādes un programmas apsaimniekotāja oficiālajās tīmekļvietnēs). Līdz ar to atsauce uz “Latvijas Vēstnesi” pati par sevi nenovērš iebildumā identificēto risku par informācijas sasniedzamību un vienlīdzīgu attieksmi publiskā finansējuma piešķiršanas procesā, tostarp attiecībā uz potenciālajiem projektu iesniedzējiem, kuri ikdienā seko informācijai galvenokārt institūciju oficiālajās tīmekļvietnēs. 
 
Piedāvātā redakcija
Izteikt 14. panta trešo daļu šādā redakcijā: 
"(3) Paziņojumu par atklātas projektu iesniegumu atlases izsludināšanu un norādi uz vietni, kurā publicēts projektu iesniegumu atlases nolikums, kā arī paziņojumu par projektu iesniegumu atlases pagarināšanu, pārtraukšanu vai izbeigšanu programmas apsaimniekotājs iesniedz publicēšanai oficiālajā izdevumā “Latvijas Vēstnesis” un nodrošina paziņojuma pieejamību vadošās iestādes un programmas apsaimniekotāja oficiālajās tīmekļvietnēs." 

